Document ID: /roh_data/filtered/fineweb-2-filterrobots_roh.jsonl.gz/53195

Invitaziun alla «oura da consultaziun per la populaziun da Riom e Parsonz»
Per migliurar l’infurmaziun ed igl dialog cun la populaziun ò la suprastanza communala decidia gl’onn passo d’organisar scuntradas periodicas cun la populaziun dallas singulas vischnancas.
La suprastanza communala anveida ossa la populaziun da Riom e Parsonz ad en barat d’infurmaziun, glindesde, igls 4 d’avregl 2022, allas 20.00, ainten la halla polivalenta a Riom.
La fegnameira dalla «oura da consultaziun per la populaziun» è da sa scuntrar cun la populaziun e d’infurmar davart projects specifics tgi pertotgan la sia vischnanca e per piglier ancunter giaveischs e propostas.
En’invitaziun correspondenta vign tarmessa ainfer taimp util a tot igls casals dallas dus vischnancas.
La suprastanza communala sa legra sen ena numerousa participaziun ed en barat interssant.
Tinizong, igls 7 da mars 2022 Suprastanza communala Surses